**Lasten vatsan alueen ultraäänitutkimukset**

Koko vatsa  Ylävatsa  Alavatsa  Virtsatiet

**Ajanvaraus**   .  .20  , klo   :

**Tutkimuspaikka** (rastitettu paikka)

Kainuun keskussairaala, Kuvantaminen.

Sisäänkäynti on pääovesta F1. Kuvantaminen sijaitsee pääaulasta eteenpäin ja vasemmalla. Ilmoittaudu kuvantamisen tiloissa olevalla ilmoittautumisautomaatilla Kela-kortilla tai muulla virallisella henkilöllisyystodistuksella.

Jätä korut ja muut arvoesineet kotiin. Päivystyksenä tulevien potilaiden kiireellisyys saattaa aiheuttaa muutoksia tutkimusaikaan.

\_\_\_\_\_\_\_\_\_\_\_\_\_\_\_\_\_\_ terveysasema. Ilmoittautukaa röntgenin toimistossa.

**Tutkimukseen valmistautuminen**

**Koko vatsan, alavatsan ja virtsateiden** ultraäänitutkimuksessa on lapsen virtsarakon oltava mahdollisuuksien mukaan täynnä. Lapsi voi juoda vettä ½ tuntia ennen tutkimusta (vauvan ja pikkulapsen tutkimus voidaan tehdä valmisteluitta).

**Koko vatsan** (virtsarakko mahdollisuuksien mukaan täynnä) **ja ylävatsan** (virtsarakko saa olla tyhjä) **ultraäänitutkimusta** varten tulee kouluikäisen lapsen olla **syömättä 4 tunnin ajan.**

**Munuaisten ja virtsateiden** ultraäänitutkimuksissa ei tarvitse olla syömättä (virtsarakko mahdollisuuksien mukaan täynnä).

Purukumin pureskelu on kielletty 4 tunnin ajan ennen tutkimusta (purukumi lisää vatsaan ilmaa ja tällöin näkyvyys vatsan alueelle heikkenee).

**Tutkimuksen kulku**

Ultraäänitutkimus on kivuton ja nopea, eikä siinä käytetä röntgensäteitä. Tutkittavalle alueelle levitetään iholle väliaineeksi geeliä ja tutkittavan kohteen päällä liikutellaan ultraäänianturia. Tutkittavasta kohteesta välittyy tieto kaikuluotausperiaatteella.

**Jälkitoimenpiteet**

Tutkimuksen jälkeen saat syödä, juoda ja käydä wc:ssä.

Tutkimustulokset saat lähettävästä yksiköstä sovittuna vastaanotto- tai soittoaikana.

**Yhteystiedot**

Perumattomasta ajasta peritään sakkomaksu. Peruminen on tehtävä viimeistään edellisenä päivänä klo 12 mennessä lähettävän yksikön takaisinsoittonumeroon: \_\_\_\_\_\_\_\_\_\_\_\_\_\_\_\_\_\_\_

Kuvantamisessa on käytössä oma takaisinsoittojärjestelmä puh. 040 153 3240. Tutkimukseen valmistautumiseen liittyvissä asioissa soit­toai­kam­me on maa­nan­tais­ta tors­tai­hin kel­lo 7.30 – 16 sekä per­jan­tai­sin ja ar­ki­py­hien aat­toi­na kel­lo 7.30 – 15*.* Soitamme sinulle takaisin samana päivänä tai viimeistään seuraavan työpäivän aikana.

Terveysasemien röntgenien ultraäänitutkimuksiin liittyvissä asioissa ota yhteys tutkimuksen suorittavaan röntgeniin. Kuhmon röntgen puh. 044 735 4518, Sotkamon röntgen puh. 044 797 5040,

Suomussalmen röntgen puh. 044 797 4352.